Diari Oficial de la Generalitat Valenciana


Sumari del DOGV 4669, del 14-01-2004 (2004/156)

ACORD de 9 de gener de 2004, del Consell de la Generalitat, pel qual s'esmena l'error material advertit en l'Acord de 3 de juny de 2003, aprovatori d'una actuació integral consistent en la realització d'un parc tecnològic d'ús industrial al municipi de Castalla.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4669

Data del DOGV
:   14-01-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/156


Data del document
:   09-01-2004

Organisme emissor
:   Conselleria de Territori i Habitatge

Tipus de document
:   Acord

Anàlisi jurídica

 Descriptors 

:   * Castalla
    * parc tecnològic

ACORD de 9 de gener de 2004, del Consell de la Generalitat, pel qual s'esmena l'error material advertit en l'Acord de 3 de juny de 2003, aprovatori d'una actuació integral consistent en la realització d'un parc tecnològic d'ús industrial al municipi de Castalla. [2004/X156]
  
El Consell de la Generalitat, en la reunió del dia 9 de gener de 2004, va adoptar l'acord següent:
  
Vista la sol·licitud de correcció d'errors efectuada per la mercantil Actiu Enterprises Corporation, SL, respecte a l'Acord de 3 de juny de 2003, del Consell de la Generalitat, pel qual es va aprovar l'expedient de declaració d'interés comunitari pel procediment extraordinari de l'article 20 de la Llei 4/1992, de 5 de juny, sobre Sòl No Urbanitzable, per a una actuació integral consistent en la realització d'un parc tecnològic d'ús industrial al paratge Venta Flores, a sòl no urbanitzable del terme municipal de Castalla, i de conformitat amb els següents
  
Antecedents de fet
  
Primer. Amb data 3 de juny de 2003, el Consell de la Generalitat va aprovar, mitjançant acord, l'expedient de declaració d'interés comunitari pel procediment extraordinari de l'article 20 de la Llei 4/1992, per a la implantació en sòl no urbanitzable del terme municipal de Castalla, d'un parc tecnològic denominat Actiu, promogut per la mercantil Actiu Enterprises Corporation, SL. Aquest acord va ser publicat en el Diari Oficial de la Generalitat Valenciana de data 9 de juny de 2003.
  
Segon. Amb data 14 d'octubre de 2003 va tindre entrada un escrit presentat per la mercantil Actiu Enterprises Corporation, SL, pel qual va posar de manifest una errònia transcripció de les magnituds i els paràmetres de l'actuació en l'acord que va posar fi a l'expedient, i va sol·licitar que es rectifique l'error de fet.
  
Tercer. Efectivament, l'acord del Consell de la Generalitat parteix, per via d'antecedents, dels paràmetres següents:
  
- Parcel·la edificable: 155.538 m².
  
- Edificabilitat neta: 0'39 m²/m² 60.660 m²t.
  
D'altra banda, la superfície destinada a sòl dotacional públic, segons la proposta, es xifrava en 35.942 m².
  
No obstant això, com a conseqüència de les modificacions introduïdes en l'expedient, amb anterioritat a l'aprovació del Consell de la Generalitat, la superfície destinada a sòl dotacional públic passa a ser de 26.390 m², segons la fitxa de planejament, i l'edificabilitat global de 61.273 m²t. sobre una parcel·la privada de 165.090 m², en la qual s'engloba una parcel·la edificable de 116.350 m².
  
Aquests extrems es van tenir en compte en el mateix acord que, en l'apartat VII, va establir que ?el desenvolupament de l'actuació integral s'haurà d'ajustar al projecte presentat pel promotor-adjudicatari, amb la documentació complementària aportada durant la tramitació de l'expedient, ...-.
  
Això no obstant, les dades finals van quedar ocultes en l'acord del Consell de la Generalitat. Per tant, s'adverteix un error en la transcripció del citat acord, ja que aquest, quan descriu l'actuació urbanística aprovada i les principals magnituds i paràmetres, fa referència a les dades que constaven en el projecte presentat inicialment per la mercantil, quan la veritat és que aquestes magnituds van sofrir canvis al llarg de l'expedient, per raó de les modificacions introduïdes per a adequar-se als diversos informes presentats.
  
D'aquesta manera, en l'acord s'haurien d'haver observat els paràmetres previstos en la documentació complementària aportada pel promotor, que consten en l'expedient administratiu de referència, de la qual resulten les dades següents:
  
PARC TECNOLÒGIC ACTIU
  
DELIMITACIÓ
  
Nord: carretera Ibi-Villena.
  
Sud: autovia i SNU.
  
Est: SNU.
  
Oest: autovia.
  
SUPERFÍCIE BRUTA
  
191.480 m².
  
SUPERFÍCIE NETA EDIFICABLE
  
165.090 m².
  
ÍNDEX EDIFICABILITAT BRUTA
  
0'32 m²/m².
  
ÍNDEX D'EDIFICABILITAT NETA
  
0'3535 m²/m².
  
EDIFICABILITAT GLOBAL
  
61.273 m²t.
  
USOS
  
industrial.
  
ALÇADA MÀXIMA
  
22 metres.
  
RECULADES
  
segons pla.
  
PARCEL·LA MÍNIMA
  
única parcel·la.
  
DOTACIONS PUBLIQUES
  
llits: 10.420 m² (5'45%).
  
viari i connexions: 15.970 m² (8'34%).
  
CONDICIONS DE CONNEXIÓ
  
execució a càrrec del sector:
  
- execució de rotonda a la carretera Ibi-Villena.
  
- connexió amb la xarxa de sanejament.
  
Quart. La Comissió Informativa de la Comissió Territorial d'Urbanisme d'Alacant, en sessió del dia 23 d'octubre de 2003, va acordar emetre informe favorable sobre la referida sol·licitud de correcció d'errors.
  
Cinqué. El conseller de Territori i Habitatge, en data 16 de desembre de 2003, va acordar emetre informe favorable sobre l'esmena de l'error material advertit en la declaració d'interés comunitari de referència.
  
Fonaments de dret
  
Primer. L'article 105.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, estableix que ?les administracions públiques podran (...) rectificar en qualsevol moment, d'ofici o a instància dels interessats, els errors materials, de fet o aritmètics, existents en els seus actes?.
  
Segons estableix la reiterada jurisprudència del Tribunal Suprem, entre la qual es menciona la Sentència de 3 octubre 2000, la facultat que s'atribueix a l'administració per a rectificar sense constrenyiments temporals els errors materials que es continguen en un acte administratiu, persegueix com a finalitat evitar que un simple error material i ostensible pervisca o produïsca efectes desorbitats, com comportaria l'aplicació de la llarga formalitat dels procediments de revisió, si bé, clar està, que aquesta directa rectificació ha de limitar-se als supòsits en què el mateix acte administratiu siga revelador d'una equivocació manifesta i evident per ella mateixa, sense afectar la pervivència d'aquest (sentències del Tribunal Suprem de 20 de juliol de 1984, 27 de febrer de 1990 i 21 de setembre de 1998, entre altres).
  
Efectivament, de les observacions posades de manifest en els antecedents fàctics anteriors, consistents en l'omissió de les modificacions al projecte original, ha de concloure's que, efectivament, es tracta de la correcció d'un error en el citat acord del Consell de la Generalitat els paràmetres urbanístics del qual, una vegada corregits, continuen complint aquells continguts en el planejament vigent al municipi de Castalla, i correspon rectificar l'error material detectat en l'Acord de 3 de juny de 2003, del Consell de la Generalitat, pel qual es va declarar l'interés comunitari de l'actuació pretesa.
  
Segon. La rectificació d'errors haurà de fer-se pel mateix òrgan administratiu que va dictar l'acte que es rectifica. D'aquesta manera, el Consell de la Generalitat és competent per a la rectificació d'errors, segons disposa el precitat article 105.2 de la Llei 30/1992, de 26 de novembre, en relació amb l'article 20 de la Llei 4/1992, de 5 de juny, de la Generalitat, sobre Sòl No Urbanitzable, i l'article 5.h) del Decret 201/2003, de 3 d'octubre, del Consell de la Generalitat, pel qual es va aprovar el Reglament d'Òrgans Urbanístics de la Generalitat.
  
De conformitat amb els preceptes legals citats i la resta de general i concurrent aplicació, a proposta del conseller de Territori i Habitatge, el Consell de la Generalitat
  
ACORDA
  
Esmenar l'error material advertit en l'Acord de 3 de juny de 2003, del Consell de la Generalitat, pel qual es va declarar d'interés comunitari, pel procediment extraordinari de l'article 20 de la Llei 4/1992, de 5 de juny, de la Generalitat, sobre Sòl No Urbanitzable, una actuació integrada d'especial importància consistent en la realització d'un parc tecnològic d'ús industrial al paratge Venta Flores, denominat Actiu, en sòl no urbanitzable del terme municipal de Castalla, promogut per la mercantil Actiu Enterprises Corporation, SL, havent de substituir el contingut íntegre de l'antecedent de fet segon del precitat acord en els termes següents, i declarar subsistent en tota la resta el referit Acord del Consell de la Generalitat de 3 de juny de 2003.
  
?Segon. En concret, la instal·lació pretesa es refereix a sòl no urbanitzable, amb les categories següents:
  
a) Comú agrícola, al municipi de Castalla.
  
b) Comú subzona E (el Pla) en la part que afecta el municipi confrontant d'Onil.
  
c) Superfície bruta: 191.480 m².
  
d) Superfície neta edificable: 165.090 m².
  
e) Índex d'edificabilitat bruta: 0'32 m²/m².
  
f) Índex d'edificabilitat neta: 0'3535 m²/m².
  
g) Edificabilitat global: 61.273 m²t.
  
h) Ús: industrial.
  
i) Alçada màxima: 22 metres.
  
j) Dotacions públiques: llits:10.420 m² (5'45%) i viari i connexions: 15.970 m² (8'34%).
  
k) Condicions de connexió: execució de rotonda a la carretera Ibi-Villena; connexió amb la xarxa de sanejament?.
  
València, 9 de gener de 2004
  
El conseller secretari del Consell de la Generalitat,